b"\n_START_ARTICLE_\nOddworld: Abe\xe2\x80\x99s Oddysee\n_START_SECTION_\nTarina\n_START_PARAGRAPH_\nPeli sijoittuu kuvitteelliseen Oddworldiin (\xe2\x80\x9doutomaailma\xe2\x80\x9d), jossa Abe on mudokon-rotuun kuuluva orja, joka ty\xc3\xb6skentelee RuptureFarms-nimiselle j\xc3\xa4ttil\xc3\xa4ism\xc3\xa4iselle lihanjalostamolle. RuptureFarms k\xc3\xa4rsii taloudellista tappiota ja p\xc3\xa4\xc3\xa4tt\xc3\xa4\xc3\xa4 aloittaa uuden tuotteen kehitt\xc3\xa4misen: mudokonpiiraan. Kun Abe tajuaa, ett\xc3\xa4 h\xc3\xa4n ja h\xc3\xa4nen yst\xc3\xa4v\xc3\xa4ns\xc3\xa4 ovat tuomittuja kuolemaan, h\xc3\xa4n p\xc3\xa4\xc3\xa4tt\xc3\xa4\xc3\xa4 paeta ja auttaa niin useaa mudokon-orjaa kuin vain pystyy. Pelaajan teht\xc3\xa4v\xc3\xa4 on ohjata Abea ja paeta tehtaasta, mink\xc3\xa4 j\xc3\xa4lkeen pit\xc3\xa4\xc3\xa4 elvytt\xc3\xa4\xc3\xa4 mudokonien valtakunta.\n_START_SECTION_\nPelaaminen\n_START_PARAGRAPH_\nAbe's Oddysee edustaa niin sanottua elokuvamaista tasohyppely\xc3\xa4, samaan tapaan kuin sit\xc3\xa4 edelt\xc3\xa4neet Prince of Persia, Another World ja FlashBack-pelit. Kiipeily, hyppiminen ja liikkuminen on toteutettu samaan tapaan. Pelin yksi omaper\xc3\xa4isimmist\xc3\xa4 ideoista oli mahdollisuus puhua teko\xc3\xa4lyn ohjaamille mudokon-yst\xc3\xa4ville ja antaa heille eri komentoja kuten seuraaminen tai vipujen vet\xc3\xa4minen. Toinen omaper\xc3\xa4inen idea oli p\xc3\xa4\xc3\xa4hahmo Aben mahdollisuus ottaa hallintaansa vihollisia._NEWLINE_Aikanaan Abe\xe2\x80\x99s Oddyseet\xc3\xa4 ylistettiin mielenkiintoisen pelattavuuden, hyvien grafiikkojen ja hienojen videoleikkeiden takia. Peli voittikin useita palkintoja. Peli\xc3\xa4 kuitenkin my\xc3\xb6s kritisoitiin kovasta vaikeusasteesta ja mahdollisuudesta tallentaa vain tietyiss\xc3\xa4 kohden kentti\xc3\xa4. Peli\xc3\xa4 my\xc3\xb6s syytettiin v\xc3\xa4kivaltaiseksi, sill\xc3\xa4 RuptureFarmsin lihanjalostusta kuvattiin melko tarkkaan. Japanissa joitain osia pelist\xc3\xa4 sensuroitiinkin. Peli sis\xc3\xa4lt\xc3\xa4\xc3\xa4 my\xc3\xb6s paljon huumoria, my\xc3\xb6s mustaa huumoria. Pelin huumorilatauksesta kertoo esimerkiksi se, ett\xc3\xa4 p\xc3\xa4\xc3\xa4hahmo Abe voi pieraista X-n\xc3\xa4pp\xc3\xa4int\xc3\xa4 painamalla koska tahansa, vaikka t\xc3\xa4st\xc3\xa4 ei mit\xc3\xa4\xc3\xa4n hy\xc3\xb6ty\xc3\xa4 olekaan. Pelin jatko-osa Abe\xe2\x80\x99s Exoddus vei t\xc3\xa4t\xc3\xa4 huumoria viel\xc3\xa4 pidemm\xc3\xa4lle esitelless\xc3\xa4\xc3\xa4n r\xc3\xa4j\xc3\xa4ht\xc3\xa4v\xc3\xa4t pierut, jotka olivat my\xc3\xb6s t\xc3\xa4rke\xc3\xa4 osa itse pelin kulkua._NEWLINE_Peliss\xc3\xa4 t\xc3\xa4ytyy pelastaa 50 mudokon-yst\xc3\xa4v\xc3\xa4\xc3\xa4. Jos pelastaa alle 50 mudokon yst\xc3\xa4v\xc3\xa4\xc3\xa4, pelin loppuesityksess\xc3\xa4 Abe teloitetaan. T\xc3\xa4ll\xc3\xb6in joutuu aloittamaan alusta RuptureFarmsin kakkososiosta. Jos pelastaa 50, niin mudokon-yst\xc3\xa4v\xc3\xa4t auttavat Abea ennen kuin Molluck ja Slig ehtiv\xc3\xa4t teloittamaan h\xc3\xa4net. Mudokoneja l\xc3\xb6ytyy my\xc3\xb6s erilaisista salapaikoista. Jos pelaaja on tappanut kaikki mudokinit (paitsi ne jotka piti pakosti pelastaa l\xc3\xa4piin pelua ajatellen tai salasanaa kertovat), pelaaja saa k\xc3\xa4ytt\xc3\xb6\xc3\xb6n loppumattoman m\xc3\xa4\xc3\xa4r\xc3\xa4n kranaatteja. Peli saapui ladattavaksi USA:n storeen lokakuussa 2009 ja Eurooppaan peli ilmestyi ladattavaksi huhtikuussa 2010."